1)

Lisätään 6 a artikla seuraavasti: ”6 a artikla Määritysvelvollisuuden keskeyttäminen kriisinratkaisussa 1. Jos keskusvastapuoli täyttää [keskusvastapuolten elvytyksestä ja kriisinratkaisusta annetun] asetuksen (EU) 22 artiklassa säädetyt edellytykset, kyseisen asetuksen 3 artiklan 1 kohdan nojalla nimetty keskusvastapuolen kriisinratkaisuviranomainen ▌voi pyytää komissiota keskeyttämään 4 artiklan 1 kohdassa säädetyn määritysvelvollisuuden tilapäisesti tiettyjen OTC-johdannaislajien osalta, jos seuraavat edellytykset täyttyvät: a) kriisinratkaisun kohteena olevalla keskusvastapuolella on 14 artiklassa tarkoitettu toimilupa määrittää tietyt 4 artiklan 1 kohdan nojalla määritysvelvollisuuden piiriin kuuluvat OTC-johdannaislajit, joiden osalta keskeyttämistä pyydetään; b) näiden tiettyjen OTC-johdannaislajien osalta 4 artiklassa säädetyn määritysvelvollisuuden keskeyttäminen on tarpeen, jotta vältetään unionin rahoitusvakauteen kohdistuva vakava uhka keskusvastapuolen kriisinratkaisun yhteydessä erityisesti, jos kaikki seuraavat edellytykset täyttyvät: i) epäsuotuisista tapahtumista tai epäsuotuisasta kehityksestä aiheutuu vakava uhka rahoitusvakaudelle; ii) toimenpide on välttämätön uhan poistamiselle eikä se vaikuta haitallisesti rahoitusvakauteen, myötäsykliset vaikutukset mukaan luettuina , tavalla, joka on suhteeton siitä saataviin etuihin nähden; ii a) käytettävissä ei ole mitään vaihtoehtoisia keskusvastapuolia, jotka tarjoaisivat määrityspalveluja kriisinratkaisun kohteena olevan keskusvastapuolen määritysosallistujille, tai määritysosapuolet ja asiakkaat eivät pysty toiminnallisesti ja teknisesti täyttämään kaikkia näiden vaihtoehtoisten keskusvastapuolten oikeudellisia tai toiminnallisia vaatimuksia kohtuullisen ajan kuluessa. Ensimmäisessä alakohdassa tarkoitettuun pyyntöön on liitettävä näyttö siitä, että ensimmäisen alakohdan a ja b alakohdassa säädetyt edellytykset täyttyvät. Ensimmäisessä alakohdassa tarkoitetun kriisinratkaisuviranomaisen on toimitettava perusteltu pyyntönsä tiedoksi EAMV:lle ja Euroopan järjestelmäriskikomitealle samalla, kun se toimittaa pyynnön komissiolle. 2. EAMV antaa 24 tunnin kuluessa 1 kohdan mukaisen pyynnön vastaanottamisesta ja Euroopan järjestelmäriskikomiteaa kuultuaan lausunnon aiotusta keskeyttämisestä ottaen huomioon tarpeen välttää unionin rahoitusvakauteen kohdistuva vakava uhka, [keskusvastapuolten elvytyksestä ja kriisinratkaisusta annetun] asetuksen (EU) 21 artiklassa vahvistetut kriisinratkaisun tavoitteet ja tämän asetuksen 5 artiklan 4 ja 5 kohdassa esitetyt perusteet. 3. Edellä 2 kohdassa tarkoitettu lausunto julkistetaan. 4. Komissio tekee 48 tunnin kuluessa 1 kohdassa tarkoitetun pyynnön vastaanottamisesta 6 kohdan nojalla päätöksen, jolla keskeytetään väliaikaisesti määritysvelvollisuus tiettyjen OTC-johdannaislajien osalta tai hylätään pyydetty keskeyttäminen. 5. Komission päätös annetaan tiedoksi keskeyttämistä pyytäneelle viranomaiselle ja EAMV:lle, ja se julkistetaan komission verkkosivustolla. Jos komissio päättää keskeyttää määritysvelvollisuuden, se on julkistettava 6 artiklassa tarkoitetussa julkisessa rekisterissä. 6. Komissio voi päättää keskeyttää tilapäisesti 1 kohdassa tarkoitetun määritysvelvollisuuden tietyn OTC-johdannaislajin osalta, jos 1 kohdan a ja b alakohdassa vahvistetut edellytykset täyttyvät. Tällaista päätöstä tehdessään komissio ottaa huomioon 2 kohdassa tarkoitetun EAMV:n antaman lausunnon, [keskusvastapuolten elvytyksestä ja kriisinratkaisusta annetun] asetuksen (EU) 21 artiklassa tarkoitetut kriisinratkaisutavoitteet, 5 artiklan 4 ja 5 kohdassa säädetyt perusteet, jotka koskevat kyseisiä OTC-johdannaislajeja, ja keskeyttämisen tarpeen, jotta vältetään rahoitusvakauteen kohdistuva vakava uhka. 7. Edellä 4 kohdassa tarkoitettu määritysvelvollisuuden keskeyttäminen on voimassa aluksi enintään kuukauden päivästä, jona se on julkaistu Euroopan unionin virallisessa lehdessä. 8. Jos keskeyttämisen perusteet ovat edelleen voimassa, komissio voi kriisinratkaisuviranomaista, EAMV:tä ja Euroopan järjestelmäriskikomiteaa kuultuaan jatkaa 7 kohdassa tarkoitettua keskeyttämistä yhdellä tai useammalla jaksolla, joiden yhteenlaskettu pituus ei ylitä kuutta kuukautta alkuperäisen keskeyttämisajan päättymisestä. 9. Jos keskeyttämistä ei jatketa viimeistään alkuperäisen keskeyttämisajan päättyessä tai jonkin sitä seuraavan jatkoajan päättyessä, keskeyttäminen päättyy ilman eri toimenpiteitä. 10. Komissio ilmoittaa EAMV:lle aikomuksestaan jatkaa määritysvelvollisuuden keskeyttämistä. EAMV antaa 48 tunnin kuluessa siitä, kun komissio on ilmoittanut aikomuksestaan jatkaa määritysvelvoitteen keskeyttämistä, lausunnon keskeyttämisen jatkamisesta ottaen huomioon tarpeen välttää unionin rahoitusvakauteen kohdistuva vakava uhka, [keskusvastapuolten elvytyksestä ja kriisinratkaisusta annetun] asetuksen (EU) 21 artiklassa vahvistetut kriisinratkaisutavoitteet ja tämän asetuksen 5 artiklan 4 ja 5 kohdassa esitetyt perusteet.”;